ai4bharat/Pralekha huggingface dataset:
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
இ-நிர்வாகம் குறித்த தேசிய கருத்தரங்கை மத்திய அமைச்சர் டாக்டர் ஜிதேந்திர சிங் நாளை ஐதராபாதில் தொடங்கி வைப்பார்
மத்திய நிர்வாக சீர்திருத்தம் மற்றும் மக்கள் குறை தீர்ப்புத் துறையும், மின்னணு மற்றும் தகவல் தொழில்நுட்ப அமைச்சகமும், தெலங்கானா மாநில அரசுடன் இணைந்து 2022 ஜனவரி 7, 8 தேதிகளில் 2020-21-க்கான இ-நிர்வாகம் குறித்த 24-வது கருத்தரங்கிற்கு ஐதராபாதில் ஏற்பாடு செய்துள்ளன. ‘இந்தியாவின் தொழில்நுட்ப தசாப்தம் : பெருந்தொற்றுக்குப் பிந்தைய உலகில் டிஜிட்டல் நிர்வாகம்’ என்பது இந்தக் கருத்தரங்கின் மையப் பொருளாகும்.
மத்திய அறிவியல் மற்றும் தொழில்நுட்ப அமைச்சகம், புவி அறிவியல் அமைச்சகம் ஆகியவற்றின் இணை அமைச்சரும் , பிரதமர் அலுவலக இணை அமைச்சரும், ஊழியர் நலன், மக்கள் குறை தீர்ப்பு, ஓய்வூதியங்கள் துறை இணை அமைச்சரும், அணுசக்தித் துறை, விண்வெளித்துறை, இணை அமைச்சருமான டாக்டர் ஜிதேந்திர சிங் தலைமை விருந்தினராக இந்தக் கருத்தரங்கைத் தொடங்கி வைப்பார். தகவல் தொழில்நுட்பம், மின்னணு மற்றும் தகவல் தொடர்புத் துறை இணை அமைச்சர் திரு கே டி ராமராவ் தலைமை தாங்குவார்.
2021-க்கான இ-நிர்வாக தேசிய விருதுகள் 6 வகைமைகளில் மத்திய, மாநில, மாவட்ட அளவில் 26 இ-நிர்வாக முன்முயற்சிகளுக்கும், கல்வி மற்றும் ஆராய்ச்சி நிறுவனங்களுக்கும் பொதுத்துறை நிறுவனங்களுக்கும் வழங்கப்படும். 12 தங்கம், 13 வெள்ளி, 1 நடுவர் விருது ஆகியவை இதில் அடங்கும்.
இந்தக் கருத்தரங்கின் தொடக்க அமர்வில் 6 துணைத்தலைப்புகளில் விவாதம் நடைபெறும்.
· தற்சார்பு இந்தியா : அனைவருக்குமான பொதுச் சேவைகள்
· புதிய கண்டுபிடிப்பு – தளமயமாக்கம், வளர்ந்து வரும் தொழில்நுட்பங்கள்.
·  தங்கப்பதக்கம் வென்றவர்களின் உரைகள்
· நல்ல நிர்வாகத்திற்கான தொழில்நுட்பத் தலையீடுகள் மூலம் வாழ்க்கையை எளிமையாக்குதல்.
· அரசு நடைமுறையை மறுகட்டமைப்பு செய்தல் மற்றும் அரசு நடைமுறையில் குடிமக்கள் பங்கேற்பு.
· இந்தியாவின் தொழில்நுட்ப தசாப்தம் – டிஜிட்டல் பொருளாதாரம் 
இந்தக் கருத்தரங்கில் கல்வி நிறுவனங்கள், ஆராய்ச்சி நிறுவனங்கள், தகவல் தொழில்நுட்பத்துறை ஆகியவற்றின் பிரதிநிதிகளோடு 28 மாநிலங்கள் மற்றும் 9 யூனியன்பிரதேசங்களின் பிரதிநிதிகளும் இணையவழியில் கலந்துகொள்வார்கள். நேரடியாகக் கலந்து கொள்ளும் பிரதிநிதிகள், கொவிட் வழிகாட்டு நெறிமுறைகளைக் கடைப்பிடிக்க வேண்டும். இ-நிர்வாகத் துறையில் இந்தியாவின் சாதனைகளை வெளிப்படுத்தும் கண்காட்சி ஒன்றுக்கும் ஏற்பாடு செய்யப்பட்டுள்ளது. முந்தைய ஆண்டுகளில் விருது வென்றவர்களின் புகைப்படக் கண்காட்சியில் இடம் பெறும்.
மேலும் கூடுதல் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1787999
------
(Visitor Counter : 241
தொலைதொடர்பு மற்றும் தகவல் தொழில்நுட்ப அமைச்சகம்
எதிர்கால தொழில்நுட்பம் குறித்த பல்வேறு அமர்வுகள், விவாதங்களுடன் இந்திய மொபைல் மாநாடு நிறைவுற்றது
எதிர்கால டிஜிட்டல் தொலை தொடர்பு மற்றும் தொழில்நுட்பம் குறித்த பல்வேறு அமர்வுகள் மற்றும் விவாதங்களோடு இந்திய மொபைல் மாநாடு இன்று நிறைவு பெற்றது.
பிரதமர் திரு நரேந்திர மோடியின் தொடக்கவுரையோடு டிசம்பர் 8 அன்று ஆரம்பித்த இந்திய மொபைல் மாநாடு 2020-இல் வளர்ந்து வரும் தொழில்நுட்பம் மற்றும் இந்தியாவில் தகவல் தொடர்பு வலைப்பின்னல் கண்டு வரும் மாற்றங்கள் குறித்த அமர்வுகள் நடைபெற்றன.
தொழில்துறை தலைவர்கள் அதிகளவில் இந்த மாநாட்டில் பங்கேற்று டிஜிட்டல் தொழில்நுட்பத்தின் எதிர்காலம் குறித்து பேசினர்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1679771
பிரதமர் அலுவலகம்
ஐரோப்பிய முதலீட்டு வங்கியின் தலைவர் டாக்டர் வெர்னெர் ஹோயர் பிரதமருடன் சந்திப்பு
ஐரோப்பிய முதலீட்டு வங்கியின் தலைவர் டாக்டர் வெர்னெர் ஹோயர் பிரதமர் திரு. நரேந்திர மோடியை இன்று சந்தித்தார். வங்கியின் உயர் அதிகாரிகள் இந்த சந்திப்பின்போது உடன் இருந்தனர்.
ஓர் ஆண்டுக்கு முன் ஐரோப்பிய – இந்தியா மாநாட்டில் ஐரோப்பிய முதலீட்டு வங்கியின் உயர் குழுவை சந்தித்த பிரதமர், தில்லியில் வங்கியின் மண்டல அலுவலகத்தை நிறுவ ஆதரவு அளிப்பதாக உறுதி அளித்தார். இந்த அலுவலகம் இன்று துவங்கப்பட்டது.
இந்த சந்திப்பில் பேசிய பிரதமர், பருவநிலை மாற்றம் மற்றும் சுற்றுசூழல் நிலைத்தன்மை குறித்து இந்தியாவின் கொள்கைகள் குறித்து விளக்கினார். லக்னோ மெட்ரோ மற்றும் சுற்றுச்சூழல் நிலைத்தன்மை சார்ந்த திட்டங்களுக்கு ஐரோப்பிய முதலீட்டு வங்கி நூறு கோடிக்கு மேல் கடன் அளித்துள்ளது.
பருவநிலை மாற்றம் துறையில், இந்தியாவின் வலுவான மற்றும் முனைப்பான நடவடிக்கைகளை பாராட்டிய டாக்டர். ஹோயர், இத்துறையில் இந்தியாவின் முயற்சிக்கு ஐரோப்பிய வங்கி தொடர்ந்து ஆதரவளிக்கும் என்று தெரிவித்தார்.
பாதுகாப்பு அமைச்சகம்
கொரானா வைரஸ் தாக்குதலுக்கு எதிரான யுத்தத்திற்கு ஆதரவாக இந்திய விமானப்படை களம் இறங்கியுள்ளது
இந்திய விமானப்படை கொரானா வைரஸ் தாக்குதலுக்கு எதிரான யுத்தத்திற்கு ஆதரவாக களம் இறங்கியுள்ளது. கொரோனா வைரஸின் பரவல் மற்றும் COVID-19இன் தாக்குதலைக் கட்டுப்படுத்தும் முயற்சிகளில் இந்திய விமானப்படை தொடர்ந்து முழு ஆதரவை அளித்து வருகிறது.
டெல்லி, சூரத், சண்டிகர் முதல் மணிப்பூர், நாகாலாந்து, யூனியன் பிரதேசங்களான ஜம்மு காஷ்மீர், மற்றும் லடாக் ஆகிய நாட்டின் பல்வேறு பகுதிகளுக்கு கடந்த மூன்று நாட்களில் ஏறக்குறைய 25 டன் அத்தியாவசிய மருத்துவப் பொருள்களை இந்திய விமானப் படை விமானம் மூலம் அனுப்பியுள்ளது. அத்தியாவசிய மருத்துவப் பொருள்களான பாதுகாப்பு உபகரணங்கள், தொற்று தடைப்பொருள்கள் , அறுவை சிகிச்சைக் கையுறைகள்  வெப்ப ஸ்கேனர்கள்  மற்றும் மருந்துப் பொருள்கள் உள்ளிட்டவை கொண்டு செல்லப்பட்டன. மேலும் யூனியன் பிரதேசமான லடாக்கில் பரிசோதனை செய்யப்பட்ட COVID – 19 பரிசோதனை மாதிரிகளும் டெல்லிக்குக் கொண்டு செல்லப்பட்டன. இது தவிர, இந்திய விமானப்படையின் C-17, C-130, An-32. AVRO மற்றும் டோர்னியர்  விமானங்களும் தேவைகளின் அடிப்படையில் இயக்கப்படுகின்றன. மேலும் அனைத்து அத்தியாவசிய அவசியமான தேவைகளையும் இந்திய விமானப்படை எதிர்கொண்டு பூர்த்தி செய்யும்.
தனிமைப்படுத்தப்படுபவர்கள் தங்குவதற்கு வசதியாக இந்திய விமானப்படை  நாடு முழுவதும் பல்வேறு மருத்துவப் பரிசோதனை மையங்களையும் கூடுதலாகத் தயார் நிலையில் வைத்துள்ளது. ஈரான் மற்றும் மலேசியாவிலிருந்து வெளியேற்றப்பட்ட இந்தியக் குடிமக்களுக்கு முறையே ஹிந்தான்  மற்றும் தாம்பரத்தில் உள்ள விமான தளங்களில் மருத்துவப் பராமரிப்பு வழங்கப்படுகிறது. பெங்களூரில் உள்ள விமானப் படை மருத்துவமனையில் உள்ள பரிசோதனை ஆய்வகத்திலும் COVID – 19 பரிசோதனைகள் மேற்கொள்ளப்படுகின்றன.
•••••••••••••••
(Visitor Counter : 163
மத்திய பணியாளர் தேர்வாணையம்
தயார் நிலையில் யு.பி.எஸ்.சி. தேர்வு முடிவுகள்
மத்திய பணியாளர் தேர்வாணையம் யு.பி.எஸ்.சி. நடத்திய தேர்வு முடிவுகள் 2018 ஜூன் மாதத்தில் இறுதி செய்யப்பட்டுள்ளன. தேர்ச்சி பெற்றவர்களுக்கு தனித்தனியே அதன் விவரம் அஞ்சல் மூலம் தெரிவிக்கப்படும்.
(Visitor Counter : 129
விவசாயத்துறை அமைச்சகம்
பண்ணை இயந்திரத் தொழில்நுட்ப உச்சி மாநாட்டை மத்திய வேளாண் அமைச்சர் தொடங்கிவைத்தார்
இந்திய தொழில்நுட்பக் கூட்டமைப்பு, டிராக்டர் மற்றும் இயந்திர சங்கம் ஆகியவை இணைந்து ஏற்பாடு செய்திருந்த பண்ணை இயந்திரத் தொழில்நுட்ப உச்சிமாநாட்டை மத்திய வேளாண் அமைச்சர் திரு நரேந்திர சிங் தோமர் தொடங்கி வைத்தார். நிகழ்ச்சியில் பேசிய திரு தோமர் 85 சதவீத சிறு விவசாயிகள் இயந்திரம் மற்றும் தொழில்நுட்பங்களால் பயனடைவதாகக் கூறினார். இந்த நோக்கத்தின் அடிப்படையிலேயே மத்திய அரசு தொடர்ந்து பணியாற்றி வருவதாகக் குறிப்பிட்ட அவர், கடந்த 2014-15-ம் நிதியாண்டு முதல் 2022-23-ம் நிதியாண்டு வரையிலான காலக்கட்டத்தில் ரூ.6,120 கோடி நிதியை மாநிலங்களுக்கு விடுவித்திருப்பதாகக் கூறினார். இந்த நிதி வேளாண்மை இயந்திர மயமாக்கல் திட்டத்தின் கீழ் விவசாயிகளுக்கான பயிற்சி வேளாண் பரிசோதனை மையம், உயர் தொழில்நுட்ப மையங்கள் மற்றும் பண்ணை இயந்திர வங்கிகள் ஆகியவற்றுக்கு செலவிடப்படுகிறது.
கடந்த 2014-15-ம் நிதியாண்டு முதல் 2022-23-ம் நிதியாண்டு வரையிலான காலக்கட்டத்தில் 1.64 லட்ச பணியாளர்களுக்கு மத்திய அரசின் சார்பில் பயிற்சி அளிக்கப்பட்டிருப்பதாகவும் தெரிவித்தார். ஒரு லட்சம் கோடி ரூபாய் வேளாண் உள்கட்டமைப்பு நிதியம் அறிமுகப்படுத்தப்பட்டிருப்பதை அமைச்சர் சுட்டிக்காட்டினார்.
வேளாண்மைக்கு அதிமுக்கியத்துவம் அளிக்கப்பட்டு வருவதாகவும், எந்த ஒரு சூழ்நிலையிலும் நகர்ப்புற பொருளாதாரத்தின் அடிப்படையிலான வேளாண்மையை யாரும் அழிப்பதை ஒரு போதும் அனுமதிக்க மாட்டோம் என்றார். வேளாண் பொருட்கள் உற்பத்தியில் முன்னணி வகிக்கும் இந்தியா, உலக நாடுகளின் தரவரிசையில் ஒன்று அல்லது இரண்டாம் இடம் வகிப்பதாக கூறிய அவர், இதற்கு விவசாயிகளின் கடின உழைப்பு, வேளாண் அறிஞர்கள் மற்றும் தொழிற்சாலைகளின் பங்களிப்பு, விவசாயிகளின் நலன் சார்ந்த மத்திய அரசின் கொள்கைகள் ஆகியவற்றுடன் தொழில்நுட்பங்களின் பங்களிப்பே காரணம் என்றார்.
அதிகரித்து வரும் போட்டி காரணமாக, வெளிநாடுகளோடு ஒப்பிடுகையில், கடந்த ஆண்டுகளில் இருந்ததை விட தற்போது வேளாண் பொருட்கள் உற்பத்தியை தொடர்ந்து அதிகரிக்க வேண்டிய கட்டாயம் ஏற்பட்டுள்ளதாகக் கூறினார். நிலப்பரப்பு குறைவாக இருக்கும் நிலையிலும் உற்பத்தியை அதிகரிக்க வேண்டும், எனவே வேளாண் வல்லுநர்கள் தொழில்நுட்பங்களின் முக்கியத்துவத்தையும் அதன் பயன்பாட்டின் நன்மைகள் குறித்தும் விவசாயிகளுக்கு எடுத்துரைக்க வேண்டியது அவசியமாகிறது என்றார்.
குறிப்பாக வேளாண் பொருட்களின் தேவை அதிகரிக்கும் போது தரிசுநிலங்களையும் விளைநிலங்களாக மாற்ற வேண்டிய கட்டாயம் உருவாகும் என்பதால் அதற்கு இளைய தலைமுறையினரையும், விவசாயத்தில் ஈடுபடச் செய்வது அவசியமாகிறது என்று தோமர் குறிப்பிட்டார். இந்த நோக்கத்தின் அடிப்படையில் பிரதமர் திரு நரேந்திர மோடியின் சீரிய தலைமையின் கீழ் மத்திய அரசு செயல்பட்டு வருவதாக கூறிய அமைச்சர், விவசாயிகளுக்கும் வேளாண் துறையினருக்கும் இடையிலான இடைவெளியை குறைப்பதற்க இ-நாம் என்ற தேசிய வேளாண் சந்தை செயல்படுத்தப்படுவதாகவும் தெரிவித்தார். நுண்ணீர் பாசனம் போன்ற தொழில்நுட்பங்களை விவசாயிகள் அதிகளவில் பயன்படுத்த முன்வர வேண்டும் என கேட்டுக் கொண்ட அமைச்சர் திரு நரேந்தர சிங் தோமர், இதன் மூலம் நீரை சேமிக்க முடியும் என்றும் குறிப்பிட்டார்.
பிரதமர் அலுவலகம்
நான்காவது முறையாக பிரதமர் பொறுப்பேற்றதற்காக நெதர்லாந்து பிரதமர் மேன்மைமிகு மார்க் ருட்டேவிற்கு பிரதமர் வாழ்த்து
நான்காவது முறையாக பிரதமர் பொறுப்பேற்றுள்ள நெதர்லாந்து பிரதமர் மேன்மைமிகு மார்க் ருட்டேவிற்கு பிரதமர் திரு. நரேந்திர மோடி வாழ்த்து தெரிவித்துள்ளார்.
இது குறித்து தமது டிவிட்டர் பக்கத்தில் பதிவிட்டுள்ள பிரதமர், “நான்காவது முறையாக பிரதமர் பொறுப்பேற்றுள்ளதற்காக எனது அருமை நண்பர் பிரதமர் மார்க் ருட்டேவிற்கு வாழ்த்துக்கள். இந்தியா, நெதர்லாந்து இடையேயான விரிவான கூட்டு புதிய உயரங்களை தொட நாம் இருவரும் இணைந்து பணியாற்றுவோம் என நான் நம்புகிறேன்,” என்று தெரிவித்துள்ளார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
வாகன உற்பத்தியாளர்களைச் சந்தித்த திரு நிதின் கட்கரி, ஃபிளெக்ஸ் எரிபொருள் வாகனங்களை விரைவில் அறிமுகப்படுத்துமாறு வலியுறுத்தினார்
தனியார், வர்த்தக மற்றும் இரு சக்கர வாகன உற்பத்தியாளர்களை உறுப்பினர்களாகக் கொண்ட இந்திய வாகன உற்பத்தியாளர்கள் சங்கத்தைச் சேர்ந்த தலைமைச் செயல் அதிகாரிகளின் குழுவை மத்திய சாலைப் போக்குவரத்து மற்றும் நெடுஞ்சாலைகள் துறை அமைச்சர் திரு நிதின் கட்கரி சந்தித்தார்.
வாகனத் தொழிலின் தற்போதைய நிலை குறித்து அமைச்சரிடம் விளக்கியக் குழு, பிஎஸ்-6 பகுதி-2, கேஃப் பகுதி 2 உள்ளிட்ட மாசு சார்ந்த ஒழுங்குமுறைகளை ஒத்திவைக்குமாறு கேட்டுக்கொண்டது.
100 சதவீத எத்தனால் மற்றும் பெட்ரோலில் இயங்கக்கூடிய ஃபிளெக்ஸ் எரிபொருள் வாகனங்களை ஒரு வருடத்திற்குள் இந்திய சந்தையில் அறிமுகப்படுத்துமாறு திரு கட்கரி வலியுறுத்தினார்.
வாகன பொறியியலில் சிறப்பாகச் செயல்படுவதற்காக நிறுவனங்களை பாராட்டிய அமைச்சர், பயணிகளின் பாதுகாப்பை மனதில் கொண்டு அனைத்து வகை வாகனங்களிலும் குறிந்தபட்சம் 6 காற்றுப்பைகளை  வழங்குமாறு கேட்டுக்கொண்டார்.
இந்திய வாகன உற்பத்தியாளர்கள் சங்கத்தின் கோரிக்கைகள் பரிசீலனையில் உள்ளன. இதன் தொடர்ச்சியாக மற்றொரு சந்திப்பு இரு வாரங்களுக்குள் நடத்தப்படலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1741834
-----
(Visitor Counter : 197
வணிகம் மற்றும் தொழில்துறை அமைச்சகம்
5 டிரில்லியன் டாலர் இலக்கை 2025-க்குள் எட்டுவதற்கு தொழில் துறையும் அரசும் கைகோர்க்க வேண்டும்: திரு பியூஷ் கோயல்
இந்திய வர்த்தக சபையின் வருடாந்திர கூட்டத்தில் மத்திய வர்த்தகம் மற்றும் தொழில்கள் அமைச்சர் திரு பியூஷ் கோயல் காணொலி மூலம் இன்று உரையாற்றினார்.
ஐந்து டிரில்லியன் டாலர் என்னும் பொருளாதார இலக்கை 2025-க்குள் எட்டுவதற்கு தொழில் துறையும் அரசும் கைகோர்க்க வேண்டும் என்று திரு பியூஷ் கோயல் அப்போது கூறினார்.
கொவிட் பெருந்தொற்று காரணமாக ஏற்பட்ட நெருக்கடிகளைக் கடந்து வருவதற்கு இந்திய வர்த்தக சபை ஆற்றிய முக்கிய பங்கை திரு கோயல் பாராட்டினார்.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1680814
(Visitor Counter : 126
நிதி அமைச்சகம்
வரி ஏய்ப்பு, பினாமி சொத்துகள், வெளிநாட்டிலுள்ள ரகசிய சொத்துக்கள் தொடர்பான புகார்களை பதிவு செய்வதற்கான இணையதளத்தை மத்திய நேரடி வரிகள் வாரியம் அறிமுகப்படுத்தியுள்ளது
மின் ஆளுகை மற்றும் வரி ஏய்ப்பை தடுப்பதில் மக்கள் ஈடுபாட்டை ஊக்கப்படுத்துதல் ஆகியவற்றில் மற்றுமொரு முக்கிய நடவடிக்கையாக,
வரி ஏய்ப்பு, பினாமி சொத்துகள், வெளிநாட்டிலுள்ள ரகசிய சொத்துகள் தொடர்பான புகார்களைப் பதிவு செய்வதற்கான இணையதளத்தை மத்திய நேரடி வரிகள் வாரியம் அறிமுகப்படுத்தியுள்ளது.
வருமான வரித் துறையின் மின் தாக்கல் இணையதளத்தில் செயல்படும் இந்த தானியங்கி பிரத்யேக இணையதளம், புகார்களைப் பெற்றுக் கொண்டு
அவற்றை நடவடிக்கைக்காக அனுப்பும்.
https://www.incometaxindiaefiling.gov.in/ என்னும் முகவரியில் உள்ள “File complaint of tax evasion/undisclosed foreign asset/ benami property” என்னும் தலைப்பில் தங்களது புகார்களை பொதுமக்கள் பதிவு செய்யலாம்.
நிரந்தர கணக்கு எண் மற்றும் ஆதார் எண் இல்லாதவர்களும் இதன்மூலம் புகார்களைப் பதிவு செய்யலாம். கைபேசி அல்லது மின்னஞ்சல் மூலம் ஒருமுறை கடவுச்சொல்லை பெற்று, வருமான வரிச் சட்டம், கருப்பு பணச் சட்டம், வரி விதிப்புச் சட்டம், மற்றும் பினாமி பரிவர்த்தனைகள் சட்டம் ஆகியவற்றை மீறியது குறித்த புகார்களை இதற்காகவே வடிவமைக்கப்பட்டுள்ள மூன்று தனித்தனி படிவங்கள் மூலம் அளிக்கலாம்.
புகாரை வெற்றிகரமாக பதிவு செய்த பிறகு, ஒவ்வொருவருக்கும் ஒரு பிரத்யேக எண்ணை வருமான வரித் துறை அளிக்கும். அதன் மூலம் புகாரின் நிலைமையை புகார்தாரர் தெரிந்துகொள்ளலாம்.
வருமான வரித்துறையுடன் பொதுமக்களின் கருத்துப் பரிமாற்றங்களை மேம்படுத்தவும், மின் ஆளுகையை வலுப்படுத்தவும் வருமானவரித்துறை எடுத்த மற்றுமொரு நடவடிக்கை இதுவாகும்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.65 கோடி தடுப்பூசி டோஸ்கள் வழங்கப்பட்டுள்ளன. இதில் 95.20 கோடி இரண்டாம் தவணை தடுப்பூசி டோஸ்களும், 22.86 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 6,553 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 15,208 பேர் கொவிட் தொற்றால் பாதிக்கப்பட்டுள்ளனர். இது 0.03 சதவீதமாகும்.
தொற்றிலிருந்து மீண்டவர்களின் விகிதம் 98.78 சதவீதம்.
கடந்த 24 மணி நேரத்தில் 1,390 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,41,69,711 பேர்.
கடந்த 24 மணி நேரத்தில் 3,095 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 2.61% வாராந்திர பாதிப்பு விகிதம் 1.91%
இதுவரை மொத்தம் 92.15 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 1,18,694 சோதனைகள் நடத்தப்பட்டுள்ளன.
பாதுகாப்பு அமைச்சகம்
இந்தியாவின் எல்லைப் பகுதி வரலாறு எழுத பாதுகாப்பு அமைச்சர் திரு ராஜ்நாத் சிங் ஒப்புதல் அளித்துள்ளார்
நாட்டின் எல்லைப் பகுதி வரலாறு எழுதுவதற்கான முன்முயற்சிப் பணிக்கு பாதுகாப்பு அமைச்சர் திரு ராஜ்நாத் சிங் ஒப்புதல் அளித்துள்ளார். வரலாற்று ஆராய்ச்சிக்கான இந்தியக் கவுன்சிலின் முக்கிய ஆளுமைகள், நேரு நினைவு அருங்காட்சியகம் மற்றும் நூலகத்தின் அலுவலர்கள் தொல்பொருள் பாதுகாப்பு அமைப்பின் தலைமை இயக்குநர், உள்துறை அமைச்சகம், வெளியுறவு அமைச்சகம், பாதுகாப்பு அமைச்சகம் ஆகியவற்றைச் சேர்ந்தவர்களின் கூட்டத்தை, புதுதில்லியில் செப்டம்பர் 17 அன்று பாதுகாப்பு அமைச்சர் நடத்தினார். எல்லை உருவாக்கத்தைக் கண்டறிதல், எல்லைகளின் உருவாக்கம் நீக்கம், மாற்றம், பாதுகாப்புப் படையினரின் பங்களிப்பு, எல்லைப் பகுதியைச் சுற்றியுள்ள மக்களின் இனம், கலாச்சாரம், சமூக- பொருளாதார அம்சங்கள் உள்ளிட்ட பல்வேறு விஷயங்களை உள்ளடக்கியதாக இந்தப் பணி இருக்கும் என்று கூறப்படுகிறது. இரண்டாண்டுகளுக்குள் இந்தத் திட்டம் பூர்த்தியாகும் என்று எதிர்பார்க்கப்படுகிறது.
எல்லைகளைப் பற்றி பொதுமக்கள், குறிப்பாக அதிகாரிகள் நன்கு அறிந்து கொள்வதற்கு இது உதவும் என்பதை வலியுறுத்திய திரு ராஜ்நாத் சிங், இதனை எழுதுவது மிகவும் முக்கியமானது என்றார். பல்வேறு ஆலோசனைகளை வரவேற்ற பாதுகாப்பு அமைச்சர், ஆதார தகவல்கள், விரிவான வரையறைகள், எழுதுமுறை, இந்தத் திட்டத்தை விரைந்து முடிப்பதற்கு தேவையான செயல்திட்டம் குறித்து நிபுணர்களுடன் ஆலோசிக்குமாறு வழிகாட்டினார்.
தேசத்தின் எல்லைகள் குறித்து பொது மக்களுக்கும், எல்லைப் பகுதிகளில் வாழ்கின்ற மக்களுக்கும், விழிப்புணர்வை ஏற்படுத்த இத்தகைய திட்டம் செயல்படுத்தப்படுவது இதுவே முதல்முறையாகும்.
பழங்குடியினர் நலத்துறை அமைச்சகம்
ஆன்லைன் வர்த்தகத்தை விரிவுபடுத்துகிறது டிரைஃபெட் : பிக் பேஸ்கட் நிறுவனத்துடன் ஒப்பந்தம்
ஆன்லைன் வர்த்தகத்தை விரிவுபடுத்த இந்திய பழங்குடியினர் கூட்டுறவு சந்தை வளர்ச்சி கூட்டமைப்பு, பிக் பேஸ்கட், ஜார்கண்ட்டின் புர்தி அக்ரோடெக் ஆகிய நிறுவனங்களுடன் புரிந்துணர்வு ஒப்பந்தம் செய்துள்ளது.
இந்நிகழ்ச்சியில் மத்திய பழங்குடியினர் விவகாரத்துறை அமைச்சர் திரு அர்ஜூன் முண்டா பேசியதாவது:
வரும் காலங்களில், பழங்குடியினர் வாழ்வாதாரத்தில் மிகப் பெரிய மாற்றத்தை ஏற்படுத்த லட்சிய திட்டங்களை மத்திய அரசு எடுத்து வருகிறது. பழங்குடியினர் வாழ்வாதாரத்தை ஊக்குவிக்க, இரு முக்கிய நடவடிக்கைகளாக, பிக் பேஸ்கட் மற்றும் ஜார்கண்ட்டின் புர்தி அக்ரோடெக் ஆகியவற்றுடன் டிரைபட் புரிந்துணர்வு ஒப்பந்தத்தில் கையெழுத்திட்டுள்ளது.
விடுதலையின் அம்ரித் மகோத்ஸவத்தை கொண்டாடும் வேளையில், கடைக்கோடியில் உள்ள மக்களை சென்றடைந்து, தற்சார்பு இந்தியாவை உருவாக்குவதற்காக பணியாற்றுவது பிரதமரின் தொலைநோக்கு. இந்த உணர்வுடன், பழங்குடியினர் விவகாரத்துறை அமைச்சகம் மற்றும் டிரைஃபெட் போர்க்கால அடிப்படையில் பணியாற்றி வருகிறது. பழங்குடியினர் மக்களிடையே சமூக மற்றும் பொருளாதார மேம்பாட்டை ஏற்படுத்த ஏராளமான நடவடிக்கைகள் மேற்கொள்ளப்படுகின்றன.
பழங்குடியினரின் வன சேகரிப்பு பொருட்களை பிக் பேஸ்கட் நிறுவனம், புர்தி அக்ரோடெக் ஆகிய நிறுவனங்கள் மூலம் ஆன்லைனில் விற்க டிரைபெட் புரிந்துணர்வு ஒப்பந்தம் செய்துள்ளது. இது நாடு முழுவதும் பழங்குடியினர் தொழில் முனைவோரின் விற்பனை வாய்ப்பை மேம்படுத்தும்.
பழங்குடியின கலைஞர்கள், பழங்குடியின உற்பத்தியாளர்கள், அவர்களின் தயாரிப்புகள் மற்றும் வாழ்வாதார திட்டங்களில் பிரதமர் கவனம் செலுத்துகிறார். தற்போது பழங்குடியினர் தயாரிப்பு பொருட்கள் டிரைபட் மற்றும் பழங்குடியினர் விவகாரத்துறை அமைச்சகத்தின் பல்வேறு நடவடிக்கைகளால் விற்பனைக்கு கொண்டு வரப்படுகின்றன.
இவ்வாறு மத்திய அமைச்சர் திரு அர்ஜூன் முண்டா கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1756421
நிதி அமைச்சகம்
அவசரகால கடனளிப்பு உத்தரவாதத் திட்டத்தை  அரசு மேலும் ஒரு மாதம் நீட்டிப்பு
அவசரகால கடனளிப்பு உத்தரவாதத் திட்டத்தை  மேலும் நீட்டித்து மத்திய அரசு உத்தரவிட்டுள்ளது. இதன்படி நவம்பர் 30, 2020 வரை, அல்லது இந்தத் திட்டத்தின் கீழ் ரூபாய் 3 லட்சம் கோடி ஒதுக்கீடு செய்யப்படும் வரை, எது முந்தையதோ அதுவரை இந்தத் திட்டம் நீட்டிக்கப்படுகிறது.
நடப்புப் பண்டிகை காலத்தைக் கருத்தில் கொண்டு பொருளாதாரத்தில் புதிய வாய்ப்புகளை உருவாக்கவும், தேவைகளை அதிகரிக்கவும் இந்த முடிவு எடுக்கப்பட்டுள்ளது. மேலும் இத்திட்டத்தை இதுவரை பயன்படுத்தாதவர்களுக்கும் கடன் பெறும் வாய்ப்பை வழங்கும் வகையில் இத்திட்டம் நீட்டிக்கப்பட்டுள்ளது.
அவசரகால கடனளிப்பு உத்தரவாதத் திட்டத்தின் கீழ் இதுவரை 60.67 லட்சம் பேருக்கு ரூபாய் 2.03 லட்சம் கோடி ஒதுக்கீடு செய்யப்பட்டு, அதில் ரூபாய் 1.47 லட்சம் கோடி வழங்கப்பட்டுள்ளது.
சிறு, குறு மற்றும் நடுத்தரத் தொழில் நிறுவனங்கள், வர்த்தக நிறுவனங்கள், முத்ரா கடனாளிகள் உள்ளிட்டோர் பயனடையும் வகையில் தற்சார்பு இந்தியா தொகுப்பின் ஒரு பகுதியாக இந்த அவசரகால கடனளிப்பு உத்தரவாதத் திட்டம் செயல்படுத்தப்படுவது குறிப்பிடத்தக்கது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1669449
சட்டம் மற்றும் நீதித்துறை அமைச்சகம்
புதுதில்லி சர்வதேச நடுவர் மைய அவசரச் சட்டம் 2019-க்கு மத்திய அமைச்சரவை ஒப்புதல்
சுதந்திரமான தன்னாட்சியோடு கூடிய நிறுவனம் சார்ந்த நடுவர் மன்றத்தை உருவாக்க, புதுதில்லி சர்வதேச நடுவர் மையத்தை அமைப்பதற்கான அவசரச் சட்டப் பிரகடனத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
பயன்பாடு
நிறுவனப்படுத்தப்பட்ட நடுவர் மன்றம் அரசு மற்றும் அதன் முகமைக்கும், சர்ச்சைக்குரியத் தரப்பினருக்கும் பயனுள்ளதாக இருக்கும். இது நிபுணத்துவத்தின் தரம் மற்றும் பொருட்செலவைப் பொறுத்தவரை பொது நிறுவனங்களுக்கு சாதகமாக இருப்பதோடு நிறுவனப்படுத்தப்பட்ட நடுவர் மன்றத்திற்கு இந்தியா ஒரு முக்கிய மையமாக உருவாகும்.
----
(Visitor Counter : 86
நிதி அமைச்சகம்
பொருளாதாரம் மற்றும் நிதி குறித்து இந்தியா-இங்கிலாந்து இடையே 10வது சுற்று பேச்சு-நிலையான நிதியமைப்பு ஏற்படுத்த முடிவு
பொருளாதாரம் மற்றும் நிதி விஷயங்கள் குறித்து இந்தியா-இங்கிலாந்து இடையே நடந்த 10வது சுற்று பேச்சுவார்த்தையில், நிலையான நிதியமைப்பை ஏற்படுத்த முடிவு செய்யப்பட்டது.
பொருளாதாரம் மற்றும் நிதி விஷயங்கள் குறித்து ஆராய இந்தியா- இங்கிலாந்து இடையே 10வது சுற்று பேச்சுவார்த்தை காணொலி காட்சி மூலம் இன்று நடந்தது.
இந்திய நிதியமைச்சகம், ரிசர்வ் வங்கி மற்றும் செபி பிரதிநிதிகள் அடங்கிய குழுவுக்கு மத்திய நிதியமைச்சர் திருமதி நிர்மலா சீதாராமன் தலைமை தாங்கினார். இங்கிலாந்து குழுவுக்கு அந்நாட்டு நிதியமைச்சர் திரு ரிஷி சுனக் தலைமை தாங்கினார்.
இரு நாடுகள் இடையே இரு தரப்பு உறவு நன்றாக உள்ளது. இந்தியா-இங்கிலாந்து இடையேயான வர்த்தகம் கடந்த 2007ம் ஆண்டு முதல் இரு மடங்குக்கு மேல் அதிகரித்துள்ளது. இருதரப்பு முதலீடுகள் இரு நாடுகளிலும் 5 லட்சத்துக்கும் மேற்பட்ட வேலை வாய்ப்புகளை உருவாக்கின.
இந்த பேச்சுவார்த்தையில், கொரோனா தொற்றுக்கு எதிரான நடவடிக்கைகள் குறித்த அனுபவங்கள், ஜி 20 நிதி விஷயங்கள், ஜி20 கட்டமைப்பு செயற்குழு ஆகியவற்றுடன் இணைந்து செயல்படுவது, சர்வதேச வரி, நிதி தொழில்நுட்பம் தொடர்பான விஷயங்கள் குறித்து ஆலோசிக்கப்பட்டது.
இந்தியா-இங்கிலாந்து இடையே ஆண்டு தோறும் நிதி சந்தை தொடர்பாக பேச்சுவார்த்தை நடத்துவது, நிதிசந்தையில் சீர்திருத்த நடவடிக்கைகள் குறித்து ஆலோசிக்கப்பட்டது. கட்டமைப்பு மேம்பாடு மற்றும் நிலையான நிதி வளர்ச்சி, பசுமை நிதி ஆகியவை குறித்து ஆலோசிக்கப்பட்டது. இந்தியா-இங்கிலாந்து இடையே நிலையான நிதி அமைப்பை ஏற்படுத்தவும் முடிவு செய்யப்பட்டது. நாட்டின் தேசிய கட்டமைப்புக்கு மேற்கொள்ளப்பட்ட நடவடிக்கைகள், நிலையான நிதி புழக்கத்துக்கு லண்டன் மேற்கொண்ட நடவடிக்கைகளையும் மத்திய நிதியமைச்சர் திருமதி நிர்மலா சீதாராமன் எடுத்துரைத்தார்.
இருநாட்டு நிதியமைச்சர்களின் கூட்டறிக்கையுடன் இந்த பேச்சுவார்த்தை முடிவடைந்தது. இந்த கூட்டறிக்கையை கீழ்கண்ட இணைப்பில் பார்க்கலாம்.
https://static.pib.gov.in/WriteReadData/userfiles/UK-India%2010th%20EFD%20Joint%20Statement%2028.10.2020.pdf
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://www.pib.gov.in/PressReleasePage.aspx?PRID=1668193
பிரதமர் அலுவலகம்
டிசம்பர் 16-ந் தேதி தேசிய வேளாண் மற்றும் உணவுப்பதப்படுத்துதல் உச்சி மாநாட்டில் விவசாயிகளிடையே பிரதமர் உரையாற்றுகிறார்
இயற்கை வேளாண்மை மற்றும் அதன் பயன்கள் குறித்து விவசாயிகளுக்கு தகவல் தெரிவிப்பதை உச்சிமாநாடு கவனம் செலுத்தும்
விவசாயிகள் நலன் மற்றும் அவர்களது வருமானத்தை பெருக்கும் பிரதமரின் தொலைநோக்கு அடிப்படையில் இது அமையும்
குஜராத் மாநிலத்தின் ஆனந்தில் டிசம்பர் 16-ந் தேதி காலை 11 மணிக்கு நடைபெறவிருக்கும் தேசிய வேளாண் மற்றும் உணவுப் பதப்படுத்துதல் உச்சி மாநாட்டில் நிறைவு அமர்வில் பிரதமர் திரு.நரேந்திர மோடி காணொலி வாயிலாக உரையாற்றுவார். இயற்கை வேளாண்மையில் கவனம் செலுத்தும் வகையில் உச்சிமாநாடு நடைபெறும். விவசாயிகளுக்கு இயற்கை வேளாண்மை முறைகள், அவற்றை பின்பற்றுவதால் ஏற்படும் பயன்கள் குறித்த அனைத்து தேவையான தகவல்களும் அளிக்கப்படும்.
விவசாயிகள் நலனுக்காக பிரதமரின் தொலைநோக்குப் அடிப்படையில் அரசு நடைபெற்று வருகிறது. உற்பத்தித் திறனை உறுதி செய்வதன் மூலம் விவசாயிகள் தங்களது வேளாண் ஆற்றலை அதிகப்படுத்த முடியும். வேளாண்மையை மாற்றி விவசாயிகளின் வருமானத்தை அதிகரிக்க அரசு பல்வேறு நடவடிக்கைகளை மேற்கொண்டுள்ளது. நீடித்த நடைமுறை, செலவு குறைப்பு, சந்தை அணுக்கம், விவசாயிகளுக்கு சிறந்த மதிப்பை வழங்குதல் ஆகிய முன்முயற்சிகளுக்கு ஆதரவு வழங்கும் முயற்சிகள் மேற்கொள்ளப்பட்டுள்ளன.
ஜீரோ பட்ஜெட் இயற்கை விவசாயம். இடுபொருட்கள் கொள்முதல், வேளாண்மை செலவு குறித்த விவசாயிகளின் சார்பை குறைக்கும் முக்கிய கருவியாகும். தொழில்நுட்பங்கள் அடிப்படையிலான பாரம்பரிய அடிப்படையில் மண் வளத்தை அதிகரிக்க இது வகை செய்யும். நாட்டு பசுக்கள் அவற்றின் சாணம் மற்றும் சிறுநீர், நிலத்திற்கு தேவையான ஊட்டச்சத்து உரத்தை வழங்குகின்றன. தழை உரங்கள், உயிரி உரங்கள் ஆகிய பாரம்பரிய நடைமுறைகளை பின்பற்றுதல் அல்லது ஆண்டு முழுவதும், மிக குறைந்த தண்ணீர் கிடைக்கும் காலங்களிலும் மண்ணை பசுமையான தாவரங்களால் நிரப்புதல் ஆகியவை முதல் ஆண்டிலிருந்தே நீடித்த உற்பத்தியை உறுதி செய்யும். இயற்கை வேளாண்மையை கவனத்தில் கொண்டு, இந்த உத்திகளை விளக்கும் வகையில், நாடு முழுவதும் உள்ள விவசாயிகளுக்கு இந்தத் தகவலை வழங்க குஜராத் மாநில அரசு தேசிய வேளாண் மற்றும் உணவுப் பதப்படுத்துதல் உச்சி மாநாட்டுக்கு ஏற்பாடு செய்துள்ளது. டிசம்பர் 14-ந் தேதி முதல் 16-ந் தேதி வரை இந்த 3 நாள் உச்சிமாநாடு நடைபெறுகிறது. உச்சிமாநாட்டில், ஐசிஏஆர், கிருஷி அறிவியல் மையங்கள், வேளாண் தொழில்நுட்ப மேலாண்மை முகமை போன்ற மத்திய நிறுவனங்கள் வழியாக மாநிலங்களில் ஒளிபரப்பாகும் நிகழ்ச்சிகளை காணும் விவசாயிகள் தவிர நாடு முழுவதிலுமிருந்து 5,000-க்கும் மேற்பட்ட விவசாயிகள் கலந்து கொண்டுள்ளனர்.